
TMI2023-015753/13.12.2023

RAPORT DE SPECIALITATE

privind prelungirea contractului de concesiune nr.80/07.02.2005  încheiat cu CABINET MEDICAL TERAPIA DR. MIOC NICOLETA
Prin cererea înregistrată cu nr. MTM2023-026150/23.11.2023, cabinet Medical Terapia – Dr. Mioc Nicoleta, solicită prelungirea contractului de concesiune nr.80/07.02.2005, pentru spaţiul format din 4 încăperi, în suprafață de 104,96 mp și 50% P.C., cu Cab. 2, din vestibul, vestiar, 2 wc, coridor, pasaj, izolator, 3 magazii și intrare uscată, în suprafață de 46,62 mp situat în Timişoara, str.Chișodei, nr.5.
Menţionăm faptul că cererea a fost depusă în perioada de valabilitate a contractului.


Imobilul situat în Timişoara, str. Chișodei, nr.5, parter, cabinet 1, descris conform CF individual 410856-C1-U1 Timișoara, compus din 4 încăperi, 50% P.C., cu Cab. 2, din vestibul, vestiar, 2 wc, coridor, pasaj, izolator, 3 magazii și intrare uscată este în proprietatea Municipiului Timișoara și este înregistrat în evidența patrimonială a Municipiului Timișoara, cu nr. de inventar 18586 și valoarea de inventar 191.494 lei. 
 
Având în vedere referatul privind aprobarea proiectului de hotărâre TMI2023-015753/13.12.2023  a Primarului Municipiului Timişoara şi Proiectul de hotărâre cu privire la prelungirea contractului de concesiune nr. 80/07.02.2005 încheiat cu  CABINET MEDICAL MEDICINA DE FAMILIE DR. MIOC NICOLETA.

Redevenţa aferentă cabinetului medical este de 50,601 lei/mp/an (7.670 lei/an).
Raportat la faptul că Dr. Mioc Nicoleta- medic, titular al Cabinetului Medical Terapia Dr.Mioc Nicoleta, nu are datorii la bugetul local,  în şedinţa din data de 12.12.2023 a Comisiei de Analiză a Spaţiilor cu Altă Destinaţie decât aceea de Locuinţă situate în imobile proprietatea Primăriei Timişoara precum şi în proprietatea Statului Român aflate în administrarea Consiliului Local al Municipiului Timişoara înființată prin HCLMT nr. 12/26.06.2012 şi modificată prin HCLMT nr. 45/16.02.2021, s-a hotărât prelungirea contractului de concesiune nr. 80/07.02.2005 având ca obiect exploatarea spaţiului în care funcţionează Cabinet Medical, situat în Timişoara, str. Chișodei, nr.5, parter, cabinet 1, pe o perioada de 1 an.

Pentru a putea răspunde cerinţelor solicitate de către Dr. Mioc Nicoleta şi având  în vedere prevederile legale, apreciem că proiectul de hotărâre privind prelungirea contractului de concesiune nr. 80/07.02.2005 încheiat cu CABINET MEDICAL MEDICINA DE FAMILIE DR. MIOC NICOLETA, situat în Timişoara, str. Chișodei, nr.5, parter, cabinet 1, pe o perioada de 1 an, îndeplineşte condiţiile  pentru a fi supus dezbaterii și aprobării Consiliului Local al Municipiului Timişoara .

